**Fylkesdekkande samarbeid på tvers av verksemder om satsing på skule i Sogn og Fjordane. Gode elevprestasjonar og forskingsprosjektet Lærande regionar**

Det som er grunnleggande spm. sett frå lærarutdanninga si side er dette:

Kvifor er det så viktig at vi har ei lærarutdanning i Sogn og Fjordane? Er det så viktig?

Lærarutdanninga driv utdanning og kunnskapsbygging for heile nasjonen. *Men utdanninga skal og særleg kunne gjere ein forskjell for fylket og regionen vi er lokaliserte i,* altså for barnehagane og skulane og elevprestasjonane. Viss ikkje, treng vi heller ikkje vere lokalisert akkurat her.

Lærarutdanninga greier ikkje å gjere den forskjellen aleine. Verktøyet for å få det til er eit velutvikla *samhandlingssystem* mellom organisasjonane som er direkte involverte i skule- og barnehageutviklinga i fylket. Partane er fylkesmannen ved utdanningsdirektøren, KS ved skuleansvarleg rådmann og dei fire skuleansvarlege regionleiarane, høgskulen v/leiar for lærarutdanningane, utdanningsforbundet v/fylkesleiar, og fylkeskommunen v/opplæringsavdelinga. Utgjer overordna samhandlingsgruppa. Skapt ein organisasjon under.

Alle store utviklingsinitiativ som oppstår i sektoren vert «knadde», samordna og gjennomført i eit koordinert fellesskap mellom partane.

Kva oppnår ein? Alle har eigarskap, utviklingstrykket vert stort, ein får til spreieverkander av tiltaka, ein får brukt midlane effektivt og koordinert og får meir ut av midlane. Og meir midlar inn.

Døme på koordinerte satsingar: Alle fylkesdekkande konferansar vert planlagde og gjennomførte i fellesskap, alle vidareutdanningstiltaka vert koordinerte i fellesskapet, alle store utviklingssatsingar og prosjekt, og dei største forskingsprosjekta.

Vi har over tid hatt skuleprestasjonar i Sogn og Fjordane i landstoppen. Vi veit at dei gode skuleprestasjonane påverkar og forsterkar samhandlingssystemet, som lærarutdanninga er ein del av. Vi veit ikkje kor viktig samhandlingssystemet og lærarutdanninga er for skuleprestasjonane i seg sølv.

Vi har gåande to store forskingsprosjekt og fleire mindre som samhandlingssystemet er involverte i. ASK-prosjektet og Lærande regionar er dei største, begge forskingsrådsprosjekt.

Gøran Søderlund er prosjektleiar for Lærande regionar. Eg har spurd deg om å synleggjere essensen i prosjektet og kva de jobbar med.

-GØRAN

I fleire år har partnarskapet i fylket ønska å få meir kunnskap om kva som er årsaka til desse gode skuleprestasjonane for å kunne forsterke dei.. Lærarutdanninga tok utfordringa i tett samhandling med dei fire utdanningsdirektørane, og fekk gjennomslag i Forskingsrådet.

For lærarutdanninga er prosjektet primært eit forskingsprosjekt. For skuleeigarane og skulane er det eit utviklingsprosjekt. Alle kommunane og skulane som leverer data har det som utviklingssatsing. Vi ha arrangert to seminar årleg for deltakarane. Då får dei stofftilfang å arbeide med. Skulane sin jobb er å identifiserer kva som er viktig for dei, og ta tak i det. Utdanningsdirektørane i dei fire fylka er drivkrefter og tilretteleggarar for utviklingsprosessane. Forskarane leverer litteratur, teoriar og kunnskap. Stort trykk.

Avsluttingsseminar i mars. Antologi som skulane skal bruke.

Heile tenkinga i prosjektet er å skape gode og samanhengande læringssløyfer mellom forskarar, skuleeigarar, skular og lærarar . Difor namnet Lærande regionar. På same måten tenkjer ein læringssløyfer rundt vidareutdanningane, konferansane, ungdomstrinnsatsinga, matematikksatsinga og andre satsingar som lærarutdanninga er involvert i som kunnskapsorganisasjon. Tiltaka skal skape læring og endring i heile barnehagen, heile skulen, heile kommunen, og i heile fylket for dei store tiltaka. Utan lærarutdanninga i fylket vil sentrale delar av desse læringssløyfene briste. Difor er det og viktig at lærarutdanninga ikkje berre fokuserer å levere utdanna kandidatar til fylket, men at den og satsar på å bidra til å utvikle dei skulane og barnehagane ein har.

Rasmus Stokke